Verf-voorval: Twee vra borg | Maroela Media
Twee mans wat van poging tot moord aangekla word nadat hulle ŉ Malawiese man glo aangerand en toe van kop tot tone wit geverf het, sal na verwagting Donderdag in die Pietermaritzburg-landdroshof om borg aansoek doen.
Shadrack Wayne Naidoo (28) en Avikar Lutchman (27) word daarvan beskuldig dat hulle Bilaz Asan op 7 Januarie glo met byle en ander gereedskap aangerand het voor hulle hom glo kaal uitgetrek en met wit emaljeverf gespuitverf het.
The Star het berig Lutchman was ontevrede oor swak diens by ŉ motorwerktuigkundige waar Asan werk.
Asan is na die voorval na die Nothdale-hospitaal gehaas, aangesien die verf op sy lyf verhard en sy lippe aan mekaar vasgeplak het. Hy is op 9 Januarie uit die hospitaal ontslaan nadat hospitaalpersoneel daarin kon slaag om die verf uit sy neus, om sy oë en ander sensitiewe liggaamsdele te verwyder.
Bilaz Asan KwaZulu-Natal
So tipies … hoekom die werknemer aanvat oor die swak diens? Hoekom nie ‘n klag by die eienaar van die besigheid lê nie?